**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.****39.241/24\_.05.2022**

**REFERAT DE APROBARE**

privind aprobarea proiectului: **„**Locuințe pentru specialiști în Municipiul Târgu Mureș” și a cheltuielilor aferente proiectului din cadrul programului de finanțare a Planului Național de Redresare și Reziliență (PNRR), apelul de proiecte PNRR/2022/C10/I.2, Componenta C10 - Fondul Local, Axa de investiții I.2. Construirea de locuințe pentru tineri/locuințe de serviciu pentru specialiști din sănătate și învățământ

Prin intermediul componentei C10 – Fondul Local se va urmări abordarea provocărilor legate de disparitățile teritoriale și sociale din zonele urbane și rurale, precum și mobilitatea urbană. Obiectivul acestei componente este de a susține o transformare durabilă urbană și rurală prin utilizarea soluțiilor verzi și digitale. Componenta 10- Fondul local cuprinde patru investiții, sintetizate după cum urmează:

* I.1 -Mobilitate urbană durabilă cu 4 componente
* I.2 – Construirea de locuințe n ZEB plus- pentru tineri/locuințe de serviciu pentru specialiști din sănătate și învățământ
* I.3- Reabilitare moderată a clădirilor publice pentru a îmbunătății furnizarea de servicii publice de către unitățile administrativ teritoriale
* I.4 – Elaborarea/actualizarea în format GIS a documentelor de amenajare a teritoriului și de planificare urbană

Investiția I.2. Construirea de locuințe nZEB plus -pentru tineri/locuințe de serviciu pentru specialiști din sănătate și învățământ- Construirea de noi clădiri eficiente energetic.

Investiția contribuie la implementarea prevederilor Strategiei Naționale a Locuirii, ce va fi aprobată prin hotărâre a Guvernului în trimestrul II, 2022. Unitățile de locuit trebuie să respecte cerințele nZEB plus (clădirile vor respecta obiectivul de a atinge o reducere a cererii de energie primară cu cel puțin 20% față de cerința de construcție a clădirilor nZEB (-nearly Zero Energy Building), în conformitate cu liniile directoare naționale. Investițiile se pot realiza și pe baza proiectului tip elaborat de către MDLPA.

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA. În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 10 –Fondul Local - MDLPA, în conformitate cu legislația în vigoare.

Valoarea maximă eligibilă a proiectului corespunde unui cost unitar per m2 suprafață construită de 794 euro/m2, fără TVA. Suma prealocată pentru municipiul Târgu Mureș pe Componenta 10- Fondul local este de 12.493.000 Euro fără TVA. Din această sumă se dorește să se aloce de către Municipiul Târgu Mureș, subinvestiției I.2 Construirea de locuințe nZEB plus -pentru tineri/locuințe de serviciu pentru specialiști din sănătate și învățământ- suma de 1.761.720 euro fără TVA, astfel:- 4 blocuri cu 6 apartamente fiecare adică 24 de unități locative a 73.405 Euro fără TVA.

În afara valorii eligibile a proiectului, orice altă cheltuială constituie cheltuială neeligibilă şi va fi suportată de beneficiar.

Valoarea totală a obiectivului de investiţii este:

|  |  |  |  |  |
| --- | --- | --- | --- | --- |
| **Denumire tip investiție** | **Cantitate** | **Valoare unitara****fără TVA** | **Valoare max. eligibilă euro fără TVA** | **Valoare max. eligibilă lei fără TVA** |
| Construire locuințe nZEB plus -pentru tineri/locuințe de serviciu pentru specialiști din sănătate și învățământ (4 bl/6ap). | 24 ap. | 73.405,00euro | 361.350,79lei | **1.761.720,00** | 8,672,419.04 |
| **Total valoare maximă eligibilă** | **1.761.720,00** | 8,672,419.04 |
| *Curs Inforeuro aferent lunii mai 2021: 1 euro= 4,9227 lei* |

Având în vedere faptul că Ordinul pentru aprobarea Ghidului specific – Condiții de accesare a fondurilor europene aferente PNRR /2022/C10-Fondul Local a apărut în Monitorul Oficial al României în data de 10.05.2022 și faptul că abordarea este de tip necompetitiv, cu termen limită de depunere a cererilor de finanțare, pe principiul primul venit, primul servit precum și interesul crescut al beneficiarilor pentru acest program și bugetul limitat al programului considerăm necesară aprobarea în regim de urgență a materialului prezentat.

Față de cele arătate mai sus, propunem spre dezbatere și aprobare Consiliului Local Târgu Mureș, proiectul de hotărâre privind aprobarea proiectului: **„**Locuințe pentru specialiști în Municipiul Târgu Mureș” în cadrul Planului Național de Redresare și Reziliență (PNRR), apelul de proiecte PNRR/2022/C10/I.2, Componenta C10 - Fondul Local, Axa de investiții I.2. Construirea de locuințe pentru tineri/locuințe de serviciu pentru specialiști din sănătate și învățământ, și a cheltuielilor legate de acesta și și a cheltuielilor legate de acesta

 **Direcția Tehnică DPFIRURPL SPFI**

 **Director executiv adj. Director Șef Serviciu**

 **Dorin Popistan Costașuc Irma Ijac Dana**

**AVIZAT favorabil:**

**Direcția economică**

**Director executiv**

**ec. Crăciun Ioan-Florin**

**Direcția juridică, Contencios Administrativ și Administrație Publică Locală**

**Director executiv**

**Buculei Dianora Monica**

 Întocmit: Consilier superior

 Sztancs Erzsebet

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

privind aprobarea proiectului: **„**Locuințe pentru specialiști în Municipiul Târgu Mureș” și a cheltuielilor aferente proiectului din cadrul programului de finanțare a Planului Național de Redresare și Reziliență (PNRR), apelul de proiecte PNRR/2022/C10/I.2, Componenta C10 - Fondul Local, Axa de investiții I.2. Construirea de locuințe pentru tineri/locuințe de serviciu pentru specialiști din sănătate și învățământ

 ***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 39.241 din data de 24.05.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind aprobarea depunerii privind aprobarea depunerii proiectului: **„**Locuințe pentru specialiști în Municipiul Târgu Mureș” în cadrul Planului Național de Redresare și Reziliență (PNRR), apelul de proiecte PNRR/2022/C10/I.2, Componenta C10 - Fondul Local, Axa de investiții I.2. Construirea de locuințe pentru tineri/locuințe de serviciu pentru specialiști din sănătate și învățământ, și a cheltuielilor legate de acesta**.**
* Avizele favorabile ale direcțiilor de specialitate din cadrul instituției

**În conformitate cu prevederile :**

Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

Ordinului nr. 999/10.05.2022 al ministrului Dezvoltării, Lucrărilor Publice și Administrației pentru aprobarea Ghidului specific - Condiții de accesare a fondurilor europene aferente Planului național de redresare și reziliență. În cadrul apelurilor de proiecte PNRR/2022/C10, componenta 10- Fondul local

**În temeiul** art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art. 1**. Se aprobă proiectul: **„**Locuințe pentru specialiști în Municipiul Târgu Mureș” și cheltuielile aferente proiectului din cadrul programului de finanțare a Planului Național de Redresare și Reziliență (PNRR), apelul de proiecte PNRR/2022/C10/I.2, Componenta C10 - Fondul Local, Axa de investiții I.2. Construirea de locuințe pentru tineri/locuințe de serviciu pentru specialiști din sănătate și învățământ.

**Art.2.**  Se aprobă Nota de fundamentare a investiției (Anexa 1), precum și Descrierea sumară a investiției (Anexa 2), care fac parte integrantă din prezenta hotărâre.

A**rt. 3.** Se aprobă contribuția Municipiului Târgu Mureș, în suma de 1.761.720,00 euro fără TVA din bugetul prealocat pentru accesarea fondurilor in cadrul programului de finanţare Investiția I.2. Construirea de locuințe nZEB plus -pentru tineri/locuințe de serviciu pentru specialiști din sănătate și învățământ- in cadrul PNRR Componenta C10 – Fondul local;

**Art. 4. –** Se aprobă cheltuielile eligibile a proiectului, calculate în conformitate cu precizările din Ghidul solicitantului, și anume:

|  |  |  |  |  |
| --- | --- | --- | --- | --- |
| **Denumire tip investiție** | **Cantitate** | **Valoare unitara****fără TVA** | **Valoare max. eligibilă euro fără TVA** | **Valoare max. eligibilă lei fără TVA** |
| Construire locuințe nZEB plus -pentru tineri/locuințe de serviciu pentru specialiști din sănătate și învățământ (4 bl/6ap). | 24 ap. | 73.405,00euro | 361.350,79lei | **1.761.720,00** | 8,672,419.04 |
| **Total valoare maximă eligibilă** | **1.761.720,00** | 8,672,419.04 |
| *Curs Inforeuro aferent lunii mai 2021: 1 euro= 4,9227 lei* |

**Art. 5.** Se aprobă finanțarea din bugetul local a cheltuielilor neeligibile care asigură implementarea proiectului, în vederea realizării obiectivului de investiții **„**Locuințe pentru specialiști în Municipiul Târgu Mureș”

**Art.6.** Se împuterniceșteDl.Soós Zoltán, Primarul Municipiului Târgu Mureș pentru îndeplinirea tuturor demersurilor legale în numele Municipiul Târgu Mureș, pentru depunerea și implementarea proiectului, inclusiv semnarea contractului de finanțare aferent.

 **Art. 7.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Economică, Direcţia Proiecte cu Finanţare Internaţională, Resurse Umane, Relaţii cu Publicul şi Logistică, Direcția Tehnică

 **Art. 8.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.9.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcția Tehnică

 **Viză de legalitate,**

 **Secretarul general al Municipiului Târgu Mureș**

 **Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**